Okresná prokuratúra Pezinok 
Šenkvická cesta 5, 902 01 Pezinok

Sp. zn. : 1 Pv 382/12/1107	Pezinok, 8.7.2013
EEČ : 2-14-126-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 155 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že dňa 16.08.2012 v čase okolo 18:00 hod. v XXXXX, na XXXXX Č. 2160/68 v byte č. 103 nachádzajúcom sa na prvom poschodí, fyzicky napadol poškodenú XXXXX, rod. XXXXX, nar. XXXXX, trvale bytom XXXXX, prechodne bytom XXXXX Č. 2160/68 a to tak, že ju kuchynským nožom s dĺžkou čepele cca 20 cm pravou rukou jeden krát bodol do oblasti brucha, čím jej spôsobil podľa predbežnej lekárskej správy bodnú ranu prednej strany brucha vpravo pod rebrovým oblúkom s poškodením vetvy pečeňovej tepny, čo si vyžiadalo operačný zákrok s dobou liečenia 46 dní,

lebo je trestné stíhanie neprípustné podľa § 9 odsek 1 písmeno d

Odôvodnenie:

      Vyšetrovateľ OR PZ Pezinok, pod ČVS :ORP- XXXXX uznesením zo dňa 16.08.2012 podľa § 199 ods. 1 Tr. por.  začal trestné stíhanie a dňa 17.08.2012 podľa § 206 ods. 1 Trestného  poriadku vzniesol obvinenie pre zločin ublíženia na zdraví podľa § 155 ods. 1, ods. 2 písm. b) Trestného zákona, XXXXX  na tom skutkovom základe ako je uvedené vo výrokovej časti tohto uznesenia.

         Dňa 13.06.2013 predložil vyšetrovateľ OR PZ v Pezinku spis s návrhom na zastavenie trestného stíhania, pretože počas vyšetrovania bolo zistené, že obvinený XXXXX dňa 10.12.2012 zomrel.  

        Preskúmaním spisového materiálu som zistila, že dňa 18.12.2012 bol vydaný matričným úradom v XXXXX Úmrtný list na meno XXXXX, narodený XXXXX v Spišskej Novej Vsi a ktorý deklaruje dátum úmrtia obvineného dňa 10.12.2012. 

          Podľa § 215 ods. 1 písm. d) Tr. por. prokurátor zastaví trestné stíhanie, ak je neprípustné podľa § 9 Tr. por.  
        
        Podľa § 9 Trestného poriadku  - Neprípustnosť trestného stíhania,  ods.1 trestné stíhanie nemožno začať a ak už bolo začaté, nemožno v ňom pokračovať a musí byť zastavené, písm. d citovaného paragrafu,  proti tomu, kto zomrel alebo bol právoplatne vyhlásený za mŕtveho.

       V prípade, ak v priebehu vyšetrovania nastane niektorá zo skutočností uvedená v § 9 ods. 1 Tr. por., prokurátor, ak bolo vznesené obvinenie určitej osobe podľa § 206 ods. 1  Tr. por.  za niektorý z trestných činov uvedených v osobitnej časti Trestného zákona, musí trestné stíhanie bezodkladne zastaviť, len čo sa o takejto skutočnosti dozvie.
  
        Vzhľadom na vyššie uvedené skutočnosti som preto rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martina Sofia Svitnič
prokurátorka